Implement Script Callback Framework in ASP.NET 1.x - CodeProject 10,879,305 members (69,388 online)
Thanks Last Visit: 31-Dec-99 18:00 Last Update: 20-Sep-14 17:11Refresh1 ‘Ons gedagtes is by KZN’ – Ramaphosa | Netwerk24
Walmart-man nou Massmart se baas
Die kleinhandelaar Massmart - wat Game en Makro in sy stal het - het ’n Walmart-topbestuurslid as sy nuwe uitvoerende hoof aangestel.
Christo Wiese se Brait nou minder werd
Brait, wat Virgin Active besit, het bekend gemaak dat sy netto batewaarde vir die boekjaar tot einde Maart skerp gedaal het.
Dr. Richard Friedland moes ál sy aandele verkoop omdat die maatskappy se aandeelprys gedaal het.
Deur Werner Beukes 24 April 2019 13:44
Pres. Cyril Ramaphosa het Woensdag op ’n besoek aan die rampgebiede in KwaZulu-Natal mense van dié vloedgeteisterde provinsie versoek om versigtig te wees.
Pres. Ramaphosa besoek Amanzimtoti, een van die gebiede waar die hewige storms grootskaalse skade aangerig het.Foto: KZNCogta
“Ons gedagtes is by die mense in KwaZulu-Natal en die Oos-Kaap wat geraak word. Ek doen ’n beroep op diegene wat daar woon om in dié tyd selfs versigtiger te wees,” het Ramaphosa in ’n twiet gesê.
Volgens Senzo Mzita, woordvoerder van die departement van samewerkende regering en tradisionele sake in KwaZulu-Natal, sal Ramaphosa Woensdag gemeenskappe in onder meer Amanzimtoti, Umlazi, Chatsworth en Clermont besoek.
“Soek-en-reddingsoperasies sal vandag voortduur. Opruimingswerk word ook tussendeur gedoen, maar die prioriteit is om vermiste mense op te spoor,” het Garrith Jamieson, woordvoerder van Rescue Care, gesê.
Ramaphosa het Woensdag tydens ’n besoek aan van die rampgebiede in KwaZulu-Natal mense van dié vloedgeteisterde provinsie versoek om versigtig te wees. Foto: KZNCogta
Die provinsiale rampbestuurseenheid het intussen tydelike tente opgerig vir mense wat haweloos deur die vloede gelaat is. Sommige mense word ook in plaaslike gemeenskapsale gehuisves. Talle het hul huise en besittings in die vloede verloor.
Intussen het dr. Sibongiseni Dhlomo, LUR vir gesondheid in KwaZulu-Natal, ’n beroep gedoen op die familie en naasbestaandes van die 51 mense wat tot dusver in die vloede omgekom het, om hul geliefdes by staatslykhuise te identifiseer. “Maatskaplike werkers en geestelike beraders is byderhand om bystand te verleen aan diegene wat mense aan die dood afgestaan het,” het Dhlomo gesê.
Ramaphosa sou Woensdag gemeenskappe in onder meer Amanzimtoti, Umlazi, Chatsworth en Clermont besoek.Foto: KZNCogta
Meer oor: Pres. Cyril Ramaphosa | Kwazulu-Natal (Kzn) | Presidensiële Besoek | Rampgebiede | Stormweer
33 dood in KZN-vloede; syfer kan styg